b'\n_START_ARTICLE_\nBela, potok pri Vrhpolju\n_START_PARAGRAPH_\nBela je hudourni\xc5\xa1ki potok, ki te\xc4\x8de skozi vas Vrhpolje na robu Vipavske doline in na prodnatem Vipavskem polju ponikne. Hudourni\xc5\xa1ki zna\xc4\x8daj Bela poka\xc5\xbee ob mo\xc4\x8dnem de\xc5\xbeevju._NEWLINE_Vodno mo\xc4\x8d so \xc5\xa1e nedavno uporabljali za zagon mlinov in \xc5\xbeage. Pri Lemutovih ali po doma\xc4\x8de pri Tekcovih je deloval mlin, stope in kova\xc4\x8dija. Mlin so imeli tudi Ur\xc5\xa1i\xc4\x8devi, po doma\xc4\x8de Malnerjevi, veliko \xc5\xbeago pa Severjevi ali Parkljevi._NEWLINE_Vodovje Bele je za Vipavsko dolino ustvarilo nenavadno, globoko sotesko, ki se pri Sanaboru raz\xc5\xa1iri, nato pa stisne v divjo tesen s koriti in slapovi vse do Tek\xc4\x8devega mlina nad Vrhpoljem, kjer se soteska kon\xc4\x8da. Najbolj divji del soteske se za\xc4\x8dne pod cerkvijo svetega Danijela v Sanaboru. Soteska ima gladko zbru\xc5\xa1ene stene, \xc5\xa1tevilne brzice, tolmuni in ponekod zelo ozka korita. Zanimivi so tolmuni, nekateri tudi precej globoki, med katerimi pada voda v sko\xc4\x8dnikih, visokih tudi do 3 metre. Tolmuni so priljubljena kopali\xc5\xa1\xc4\x8da. Gosta senca in \xc4\x8dista, topla voda nudita obiskovalcem prijetno osve\xc5\xbeitev v poletni pripeki.\n_START_SECTION_\nPlezalni \xc5\xa1port v soteski\n_START_PARAGRAPH_\nStrme previsne stene med Belo, Vrhpoljem in Zavetniki so priljubljene med ljubitelji prostega plezanja. Plezalne smeri so vseh te\xc5\xbeavnostnih stopenj v vi\xc5\xa1ini od 5 do 20 metrov.\n_START_SECTION_\nLokacija\n_START_PARAGRAPH_\nNajdi.si'